24.03.20

 VYBRANÉ TÉMY - NUTNÉ DORIEŠENIE

návrh ZVLD SR

**1/ prehodnotiť znenie bodov 12.a 13. Metodického usmernenia (MO) HO VL** – prosím, pozorne si prečítajte znenie bodov 8.-14 MO. Navrhujeme vypustiť bod 12.a 13 a nasledujúce body zodpovedajúcim spôsobom prečíslovať na 12.-17. MO je ako celok výborne naformulovaný dokument.

**2/ je potrebné dotiahnuť evidenciu dopytov pacientov „Z71.1 - ekvivalent“**:

vzhľadom na dopyty kolegov , ako postupovať pri vypisovaní DPN v prípadoch na ktoré sa nevzťahuje existujúce usmernenie o PN a nejde o indikáciu z dôvodu choroby, úrazu atď. je potrebné vydať **záväzné usmernenie pre poskytovateľov všeobecnej ambulantnej zdravotnej starostlivosti:**

**2.1/ ide o:** uzavretie prevádzky a/alebo strata tržieb zamestnávateľa / SZČO z dôvodu zastavenia ekonomickej činnosti (výroby, poskytovania služby a pod.)

**2.2/ pre prípady uvedené v bode 1/** je potrebné stanoviť signálnu dg (napr. Z71.1) a nárok na náhradu vzniká osobe dňom zápisu tejto požiadavky do zdravotnej dokumentácie. Osoba je súčasne poučená o povinnosti hlásiť na Sociálnej poisťovni pominutie dôvodov na hlásený nárok, v opačnom prípade jej nárok zaniká administratívnym rozhodnutím Sociálnej poisťovne (SP).

**2.3/ PZS vykazuje signálnu dg. (Z71.1) spolu s výkonom 71** a odosiela vo výkaze výkonov pre SP v bežnom režime zúčtovania výkonov PZS s nárokom na úhradu administratívneho výkonu.

**2.4/ výšku nároku pacienta podľa bodu 2/** stanoví SP (resp. nadriadený riadiaci orgán štátnej výkonnej moci) administratívne celoplošne platným rozhodnutím v spojení s výškou nároku na nemocenské poskytované v prípadoch DPN z dôvodu dg. U07.2.

poznámka: **V záujme šetrenia zdrojov SP a administratívnych kapacít PZS je vhodné, aby SP administratívne riešila uvedené dopyty ekonomicky aktívnych osôb mimo systém zdravotnej starostlivosti.**

**3/ v MO je potrebné doplniť usmernenie** všetkých kolegov VLD, aby vybavovali všetky telefonické dopyty pacientov, ktorých majú historicky evidovaných v databáze bez zreteľa na kapitačný stav. Väčšina pacientov je vybavovaná ako „nekapitovaní“ – mladí ľudia po návrate zo zahraničia a zaznamenali sme nevôľu niektorých kolegov vybaviť ich, čo je v rozpore s racionálnym prístupom v zmysle nariadených postupov verejných autorít proti šíreniu epidémie.

**4/ v MO je vhodné perspektívne doplniť aj** usmernenie týkajúce sa možnosti (kolegiálnou výzvou HO?) ordinácie na telefóne pre kolegov v karantáne (striktne uzavretá ambulancia bez fyzického kontaktu s pacientmi!). Účelom má byť vyriešenie problému výpadku ambulancií VLD zo siete. V prípade, že sa kolega rozhodne ordinovať nebude mať nárok na DPN (konflikt so zákonníkom práce), ale za ZVLD SR deklarujem záujem na dohode so zdravotnými poisťovňami na mimoriadnej úhrade v týchto prípadoch.

**5/ nutné je doriešenie postupu pri ukončení DPN U07.2 z dôvodu karantény** – konkrétne arbitrárne stanovené postupy, vrátane indikácie na odber biologického materiálu. Upozorňujem aj na súvislosti uvedené v bode 2/ (aj keď väčšina pacientov sa bude pravdepodobne hlásiť na Úrad práce, bez nároku na podporu).

6/ na medializované „obavy“ Asociácie nemocníc, že „padne systém“ v dôsledku krízového režimu fungovania ambulancií VLD odporúčame reagovať nasledovne: „Ide o pochopiteľný nedostatok medicínskeho myslenia v prvom kontakte zo strany zástupcov poskytovateľov ústavnej starostlivosti“ a odporúčať ich, aby sa oboznámili s MO HO pre VL, **prípadne im navrhnúť spoločné rokovanie a spoločné vyhlásenie ku krízovému režimu.**

**ZVLD SR o.z.**
Kuzmányho 3, 058 01 Poprad

Tel.: +421 944 000 825

[www.zvld.sk](http://www.zvld.sk)  **IČO: 50469070**

[www.facebook.com/zvldsr](http://www.facebook.com/zvldsr)